## MODELI PËR DOKUMENTIN KONSULTATIV

Për draftin: “Projektligji "Për disa shtesa dhe ndryshime në ligjin nr. 35, datë 31.03.2016, “Pёr tё drejtat e autorit dhe tё drejtat e tjera tё lidhura me to””

|  |
| --- |
| Në zbatim të ligjit Nr. 146/2014 “Për Njoftimin dhe Konsultimin Publik”, në takimet dhe mbledhjet që do mbahen për konsultimin publik me grupet e interesit për projektligjin “Për disa shtesa dhe ndryshime në ligjin nr. 35, datë 31.03.2016, “Pёr tё drejtat e autorit dhe tё drejtat e tjera tё lidhura me to””, synohet që të merren komente nga agjencitë që merren me administrimin kolektiv për të drejtat e autorit dhe të drejtat e tjera të lidhura me to dhe anëtarë te tyre, përfaqësues nga bota akademike-universitete që kanë në programet e tyre të studimit të drejtën e autorit, institucionet që preken nga përdorimi i veprave pa autor, institucionet per personat që janë të verbër, me shikim të dëmtuar ose ndryshe, me aftësi të kufizuara për të lexuar. |

Kohëzgjatja e konsultimeve:

|  |
| --- |
| 21 dite pune |

Si të përgjigjeni:

|  |
| --- |
| Palët e interesuara/grupet e interesit në konsultimin lidhur me ndryshimet e reja të ligjit “Për disa shtesa dhe ndryshime në ligjin nr. 35, datë 31.03.2016, “Pёr tё drejtat e autorit dhe tё drejtat e tjera tё lidhura me to””, mund të përgjigjen/ japin komentet e tyre nëpërmjet këtyre formave:   * Drejtpërdrejtë gjatë takimit publik-drejtpërdrejtë ose online përmes platformave si ZOOM etj.,, ku më pas komentet e tyre reflektohen në procesverbalin që do mbahet; * Regjistri Elektronik; * Me email [info@kultura.gov.al](mailto:info@kultura.gov.al); * Me postë në adresën Rruga “Aleksandër Moisiu”, nr. 76, ish Kinostudio “Shqipëria e Re”, Tiranë. |

Kontakti:

|  |
| --- |
| * Znj. Entela Çipa, Sekretar i Përgjithshëm, e-mail: [Entela.Cipa@kultura.gov.al](mailto:Entela.Cipa@kultura.gov.al) * Znj. Elira Dani, Drejtor — Drejtoria e Programimit, Standardizimit dhe Harmonizimit të Kuadrit Rregullator, email: Elira.Dani@kultura.gov.al |

Datat dhe vendet e takimeve publike/(online):

|  |
| --- |
| Për shkak të pandemisë COVID-19, nuk është vendosur ende se ku do mbahen takimet publike. Pritet të përcaktohet ambienti ku hapësirat të jenë garantuese për mos-përhapjen e virusit. |

Sfondi i propozimit legjislativ

|  |
| --- |
| Projektligji synon harmonizimin në ligj të tre direktivave te Bashkimit Evropian si dhe disa ndryshime në ligjin 35/2016. |

Propozimet

|  |
| --- |
| Të rregullohet statusi i veprave pa autor nëpërmjet ndryshimeve nё ligjin 35/2016 “*Për tё drejtën e autorit dhe tё drejtat e tjera tё lidhura me tё*”. Ky propozim ka avantazhin që rregullon në mënyrë përfundimtare një koncept të ri dhe pasuron fushën e veprimit dhe të rregullimit që bën ligji 35/2016 “*Për tё drejtën e autorit dhe tё drejtat e tjera tё lidhura me tё*”;  Të rregullohet dhe të zgjerohen parashikimet për përdorimin e lejuar të veprave të caktuara dhe objekte të tjera të mbrojtura nga e drejta e autorit dhe të drejtat e tjera të lidhura me to në përfitim të personave të cilët janë të verbër, me shikim të dëmtuar ose ndryshe me aftësi të kufizuara në leximin e materialeve të printuara nëpërmjet ndryshimeve nё ligjin 35/2016 “*Për tё drejtën e autorit dhe tё drejtat e tjera tё lidhura me tё*”  Të përmirësohet mënyra e funksionimit të agjencive të administrimit kolektiv dhe sportelit unik. |

Pyetjet

|  |
| --- |
| * Ndryshimet e ligjit “Për të drejtat e autorit dhe të drejta të tjera të lidhura me to”, a i përgjigjet problematikave që kanë dalë gjatë zbatimit të ligjit aktual? * A pajtoheni në lidhje me shtesat që i bëhen nenit 16? * A jeni dakord me fomulinin e ri dhe shtesat që i bëhen nenit 75? * Sa i përket perfshirjen në ligj të përdorimit të veprave me të drejtë autori nga personat e verbër, me shikim të dëmtuar ose ndryshe me aftësi të kufizuara në leximin e materialeve të printuara, a mendoni se ka nevojë për më shumë përshtatje/kontekstualizim me legjislacionin shqiptar apo është mjaftueshëm? * Në lidhje me ndryshimet që i bëhen Sportelit Unik, a pajtoheni me to? * Nga leximi në tërësi i projektligjit, si i vlerësoni parashikimet e reja ligjore: janë ato të qarta dhe a kënaqin pritshmëritë e ‘titullarëve’/mbajtësve të të drejtave të autorit? * Cilat janë sugjerimet/propozimet tuaja konkrete ku mund të ndërhyhet apo se ku është i mundur/ i nevojshëm përmirësimi? |